CELEX: 61957CJ0001
Language: da
Date: 1957-12-10 00:00:00
Title: Domstolens Dom af 10. december 1957. # Société des Usines à Tubes de la Sarre mod Den Høje Myndighed for Det Europæiske Kul- og Stålfællesskab. # Forenede sager 1-57 og 14-57.

DOMSTOLENS DOM
      AF 10. DECEMBER 1957
      
         Société des Usines å Tubes de la Sarre mod Den Høje Myndighed for Det europæiske Kul- og Stålfællesskab
      
      Forenede sager 1 og 14/57
      Processprog: Fransk
      
      Angående:
      Annullationssøgsmål indgivet den 23. januar 1957 imod Den Høje Myndigheds skrivelse af 19. december 1956 og den 25. marts 1957 imod Den Høje Myndigheds skrivelse af 27. februar 1957.
      Domskonklusion:
      Søgsmålene 1/57 og 14/57 kan ikke antages til realitetsbehandling.
      Generaladvokatens forslag til afgørelse:
      at de to søgsmål afvises, da de ikke kan antages til realitetsbehandling.
      Sammendrag
      
               1.
            
            
               Investeringer — individuelle programmer — udtalelse fra Den Høje Myndighed — manglende begrundelse — udtalelse, der er en nullitel
               (Traktaten, artiklerne 5, 15, 54, stk. 4)
            
         
               2.
            
            
               Investeringer — individuelle programmer — udtalelse fra Den Høje Myndighed — begrundelse — henvisning i stedet for begrundelse
               (Traktaten, artiklerne 5, 15 og 54, stk. 4)
            
         
               3.
            
            
               Investeringer — individuelle programmer — udtalelse fra Den Høje Myndighed — frist for udtalelsen
               (Traktaten) artikel 54, stk. 3 og 4; Den Høje Myndigheds beslutning nr. 51/55, artikel 4)
            
         
               4.
            
            
               Investeringer — individuelle programmer — udtalelse fra Den Høje Myndighed — afgivelse uden for fristen
               (Traktaten, artikel 54, stk. 4)
            
         
               5.
            
            
               Retspleje — udtalelse fra Den Høje Myndighed — udtalelse, der har gyldighed som beslutning — annullationssøgsmål — antagelse til realitetsbehandling
            
         
               6.
            
            
               Udtalelse fra Den Høje Myndighed — retlig karakter
            
         
               1.
            
            
               Traktatens artikel 54, stk. 4 gør afgivelsen af en udtalelse om investeringsprogrammerne afhængig af et vist antal forskrifter. Blandt de betingelser, traktaten opstiller, er visse simple formkrav; begrundelsen er på den anden side en væsentlig faktor, endog konstitutiv for udtalelsen. Manglende begrundelse medfører, at udtalelsen er en nullitet.
            
         
               2.
            
            
               Henvisningen til forud opstillede almindelige regler og påvisningen af, at disse regler finder anvendelse i det foreliggende tilfælde, er en tilstrækkelig begrundelse for udtalelsen.
            
         
               3.
            
            
               Artikel 4 i Den Høje Myndigheds beslutning nr. 27/55 af 20. juli 1955 hjemler udelukkende en frist for forelæggelsen af investeringsprogrammer. Principperne for fornuftig forvaltning kræver, at Den Høje Myndigheds udtalelse skal være afgivet inden for en rimelig frist, dvs. før udløbet af de i artikel 4 i beslutning nr. 57/55 fastsatte tre måneder. En frist, som udtrykkelig er anerkendt af en offentlig myndighed, kan ikke tilsidesættes uden videre.
            
         
               4.
            
            
               Afgivelsen af en udtalelse uden for fristen påvirker ikke retsaktens karakter.
            
         
               5.
            
            
               Kun de retsakter fra Den Høje Myndighed, som er forudsat i traktatens artikel 14 kan være genstand for et annullationssøgsmål. En udtalelse er en skjult beslutning, når den opstiller en regel, som kan anvendes, dvs. når Den Høje Myndighed entydigt fastlægger den holdning, som den beslutter fremover at ville indtage i tilfælde, hvor visse betingelser er opfyldt.
            
         
               6.
            
            
               En udtalelse kan ikke indebære nogen retlig forpligtelse for sin adressat; det er en akt, hvorved Den Høje Myndighed udøver sin vejledende rolle — et råd til virksomhederne. Hverken virksomhedernes eller Den Høje Myndigheds beslutningsfrihed eller ansvar påvirkes af en udtalelse.